Kane Williamson
భారత్‌తో ఆ రెండింట్లో వెనకబడ్డాం : విలియమ్సన్‌
తిరువనంతపురం: వన్డే, టీ20 సిరీసుల్లో భారత్‌తో న్యూజిలాండ్‌ హోరాహోరీగా తలపడిందని ఆ జట్టు సారథి కేన్‌ విలియమ్సన్‌ అన్నారు. రెండు నిర్ణయాత్మక మ్యాచుల్లో మాత్రం అనుకున్న స్థాయిలో ఆడలేకపోయామని పేర్కొన్నారు. ఆ రెండు నిర్ణయాత్మక మ్యాచ్‌ల్లోనూ మేం బాగానే పోరాడం. ఐతే కాస్త వెనుకబడ్డాం. ఆఖరి కొన్ని బంతుల్లో స్వల్ఫ తేడాతో ఓడి పోయాం. మొత్తంగా చూసుకుంటే మేం మెరుగయ్యేందుకు నిల కడగా ప్రయత్నించాం. సిరీస్‌లో అదిగమనించాం. ఒక జట్టుగా అద్భుతంగా పోరాడాం. ఐతే మేం ఉండాలనుకుంటున్న చోటుకు చేరుకోవాలంటే ఇంకా చాలా దూరం ప్రయాణించాల్సిందని అన్నారు. ఈ సిరీస్‌ రెండు జట్లకు సవాల్‌గా నిలిచింది. అందరం పోటాపోటీ క్రికెట్‌ ఆడాం. చివరిదాకా వచ్చి గెలిచే మ్యాచ్‌లు ఓడిపోయినందుకు కాస్త సిగ్గుపడుతున్నాం. కొలిన్‌ మన్రో, రాస్‌ టేలర, టామ్‌లేథమ్‌ బాగా ఆడారు. స్పిన్నర్లు చక్కని ప్రదర్శన చేశారు. మన్రో,గ్రాండ్‌హోమ్‌కు ఐపిఎల్‌లో కోల్‌కతా తరుపున రాణించిన అనుభవం పనికొచ్చింది. ఎనిమిది ఓవర్ల మ్యాచ్‌ అంటే ఎప్పుడూ కష్టమే. అందుకు ప్రణాళికలన్నీ ప్రత్యేకంగా సిద్ధం చేసుకోవాలి. వర్షం వచ్చినా గ్రీన్‌ ఫీల్డ్స్‌ సిబ్బంది మైదా నాన్ని త్వరగా సిద్ధం చేశారు. స్టేడియం అద్భుతంగా ఉంది. మేం నాణ్యమైన క్రికెట్‌ఆడామని విలియమ్సన్‌ అన్నారు.